**NASTAVNE JEDINICE PO PREDMETIMA**

HRVATSKI JEZIK – 3.r.

Nastavna jedinica: Izvješćivanje o obavljenom zadatku – ponavljanje

Nastavna tema:jezično izražavanje,izvješćivanje o obavljenom zadatku

Obrazovna postignuća/ishodi: prepoznati izvješća, uočiti u njima kronološki slijed događaja, napisati izvješće, pokazati ovladanost jezičnim sredstvima potrebnim za uspješnu komunikaciju

Zadatak za domaći uradak: Napisati izvješće o obavljenom zadatku

HRVATSKI JEZIK – 4.r.

Nastavna jedinica: Zipka hrvatskog jezika, Milan Radić – interpretacija pjesme

Nastavna tema: Književnost, Određivanje teme u poeziji i prozi

Obrazovna postignuća/ishodi učenja: zamijetiti i izdvojiti temu pjesme, prepoznati kiticu i stih, pronaći u pjesmi riječi koje se rimuju, interpretativno čitati poeziju, izraziti doživljaj pjesme

Zadatak za domaći uradak: pronaći na internetu prijevod Bašćanske ploče

PRIRODA I DRUŠTVO -3. r.

Nastavna jedinica:stajalište i obzor, strane svijeta,snalaženje u prostoru s pomoću Sunca i znakova u prirodi,snalaženje u prostoru pomoću kompasa, plan mjesta, izgled zavičaja je raznolik, zemljovid ili geografska karta –ovo su nastavne jedinice obrađene u rujnu i listopadu- ponavljanje

Nastavna tema: snalaženje u prostoru, nastajanje zemljovida

Obrazovna postignuća/ishodi: odrediti stajalište i obzor (vidokrug, horizont); odrediti glavne i sporedne strane svijeta i zapisati ih kraticama; imenovati strane svijeta na kojima Sunce izlazi i zalazi i prema tome se snalaziti; snalaziti se s pomoću kompasa, s pomoću Sunca ili nekih znakova u prirodi, snalaziti se na planu mjesta ili dijela grada, spoznati izgled i posebnost zavičaja na modelu reljefa

razlikovati tonove boja na zemljovidu , snalaziti se na zemljovidu, odrediti strane svijeta,pokazati na zemljovidu planinu, nizinu, vodu, prometnicu

PRIRODA I DRUŠTVO - 4. r.

Nastavna jedinica(4.r.): Borba za hrvatski jezik

Nastavna tema: Iz prošlosti domovine hrvatske

Obrazovna postignuća/ishodi: imenovati narječja u hrvatskom jeziku i objasniti važnost jedinstvenog hrvatskog jezika

Kognitivni: imenovati narječja u hrvatskom jeziku; objasniti važnost jedinstvenog hrvatskog jezika, imenovati znamenite Hrvate koji su se borili za samostalnost Hrvatske i objasniti važnost te borbe

Psihomotorički: unaprijediti sposobnost povezivanja spoznaja o hrvatskom jeziku u jedinstvenu logičku cjelinu; unaprijediti sposobnost kritičkog mišljenja i sposobnost zaključivanja

Afektivni: potaknuti ponos na svoj jezik i domovinu te ljubav prema njoj, razvijati ljubav prema hrvatskoj povijesti, kulturi i tradiciji

TJELESNA I ZDRAVSTVENA KULTURA – 3. i 4. r.

Nastavna jedinica: kretanje, penjanje i hodanje po uzvisinama i padinama (nadmorska visina na kojoj se nalazi samostan je 90 m)

Nastavna tema: ciklična kretanja različitim tempom do 4 minute,penjanje i spuštanje niz padine, hodanje u usponu

Obrazovna postignuća/ishodi: ponoviti kretanje različitim tempom, usvojiti penjanje po uzvisinama i padinama

* Antropološke zadaće - povećati funkcije krvožilnog sustava, rada srca i pluća te žlijezda za regulaciju fizioloških procesa za vrijeme napora i odmora.
* Obrazovne zadaće - Svladati osnovne elemente penjanja. Usavršiti tehniku spuštanja niz padinu .
* Odgojne zadaće - Promicati zdrav način života uz redovito i aktivno vježbanje.

LIKOVNA KLTURA -3. i 4. r.

Nastavna jedinica: Kompozicija (smještaj u formatu)-vatra i voda- tempera i flomaster,

Nastavna tema: TOČKA I CRTA- Kompozicija (smještaj u formatu)

Obrazovna postignuća/ishodi: Učenik će moći prepoznati i opisati smještaj točaka i crta u formatu papira i uočiti kompoziciju svog likovnog rada i na reprodukcijama umjetničkih djela.

SAT RAZREDNOG ODJELA -3. i 4. r.

Nastavna jedinica: Učinimo svoje ponašanje ispravnim i kada je u pitanju priroda

Nastavna tema: Školski preventivni program

Obrazovna postignuća/ishodi učenja: Učenici će znati objasniti zašto je važno ne paliti vatru u prirodi, a naročito u ljetnim vrućim danima i znat će koji broj treba nazvati u slučaju da primijete požar ili neku nezgodu. Znat će objasniti što znači pokrata DVD = Dobrovoljno vatrogasno društvo.